Tobba Marinósdóttir stofnaði nýverið fyrirtæki með Guðbjörgu Birkis móður sinni . Fyrirtækið , sem ber nafnið Náttúrulega gott , framleiðir hágæðamatvöru svo sem handgert granóla úr íslenskum höfrum og án viðbætts sykurs . „ Við notum aðeins ávexti til að sæta granólað . Engin sætuefni eða aukaefni . Hér er komið strangheiðarlegt gúmmelaði úr fáum og virkilega hollum innihaldsefnum , “ segir Tobba . Umbúðirnar eru einstaklega fallegar . Ljósmynd / Náttúrulega gott Slagorð fyrirtækisins er : Mamma þín vill að þú borðir þetta ! „ Slagorðið vísar í að allt sem við framleiðum getur yngsta dóttir mín sem er eins árs borðað . Ef hún má ekki borða það myndum við mæðgur ekki selja það . “ Fyrsta varan , granóla með eplum , kanil , kókos og pekanhnetum , kemur í verslanir Bónuss innan skamms en fyrir þá sem vilja taka forskot á sæluna verða fyrstu pokarnir seldir á matarmarkaðnum í Hörpu nú um helgina . Mikil vinna hefur farið í vöruþróun til að ná hinni fullkomnu samsettningu . Ljósmynd / Náttúrulega gott „ Við höfum unnið allan sólarhringinn síðastliðnar vikur . Þrjár kynslóðir hafa staðið bak í bak við að pakka síðustu daga ; amma , mamma og ég . Pabbi sá svo um að sendast út um allan bæ og litla systir passar börnin okkar Kalla því hann er jú fluttur í Háskólabíó út desember . Þetta hafðist allt og nú bíða nokkur hundruð pokar af himneski hamingju eftir að kæta kroppa landsmanna , “ segir Tobba alsæl með frumraunina sem hlotið hefur mikið lof meðal vina og ættingja . Þrjár kynslóðir í stuði . Hér má sjá Tobbu ásamt móður sinni og ömmu . Ljósmynd / Náttúrulega gott Hægt er að nálgast facebooksíðu Náttúrulega gott HÉR .